Publication: Magyar Közlöny
Issue: MK-2005-154 (Year: 2005, Number: 154)
Era: 2004-2010
Section: 9. számú melléklet az 56/2005. (XI. 29.) EüM–KvVM–BM együttes rendelethez
Paragraph Index: 309

(25) (26) vagy alternatív módszerekkel (20) kell meghatározni. 1.8.3.2. A talajok gyûjtése, kezelése és tárolása Részletes információkkal kell rendelkezni annak a szántóföldi területnek a történetérõl, ahonnan a vizsgálati talajminta begyûjtése történik. Ilyen részletek például a pontos hely, a növénytakaró, a növényvédõ szerekkel végzett kezelések, a szerves és szervetlen trágyákkal végzett kezelések, a biológiai anyagok hozzáadása vagy egyéb szennyezések. Nem alkalmazhatók átalakulási vizsgálatokhoz olyan talajok, amelyeket az elmúlt négy évben a vizsgálandó anyaggal vagy szerkezeti analógjaival kezeltek (10) (15). A talajt frissen kell begyûjteni a területrõl (az A-rétegbõl vagy a felsõ 20 cm-es rétegbõl) a benne lévõ talajnedvességgel együtt, amely megkönnyíti a szitálást. A rizsföldekrõl származó talajok kivételével kerülni kell a mintavételt a hosszabb (> 30 napos) szárazságok, fagyok vagy áradások idején vagy közvetlenül ezek után (14). A mintákat úgy kell szállítani, hogy közben minimális legyen a talaj víztartalmának változása, és – lehetõség szerint – sötétben kell tartani, illetve biztosítani kell a szabad levegõbeáramlást. Erre a célra általában megfelel egy lazán összekötött polietilén zsák. A talajt a mintavételt követõen a lehetõ leggyorsabban fel kell dolgozni. El kell távolítani belõle a növényi részeket, a nagyobb méretû talajfaunát és a köveket, majd 2 mm-es szitán át kell szitálni, ami eltávolítja a kisebb köveket, az állati és növényi törmeléket is. A szitálás elõtt meg kell akadályozni a talaj erõteljes kiszáradását és összepréselõdését (15). 2 A talajok vízvisszatartási jellemzõi mérhetõk szántóföldi kapacitásként, vízmegtartó kapacitásként vagy vízszívó erõként (pF). A magyarázatokat lásd az

Source: https://magyarkozlony.hu/hivatalos-lapok/26d18afd3335f9e39211d188f5f0154594a09258/dokumentumok/0a7c03030150447d3a33f0c38728a9fa2952eaf3/letoltes